Opinjoni tal-Kumitat Ekonomiku u Soċjali Ewropew dwar “Mekkaniżmi ta’ tassazzjoni għat-tnaqqis tal-emissjonijiet tas-CO2

(Opinjoni fuq inizjattiva proprja)

(2020/C 364/03)

Relatur: Krister ANDERSSON

Deċiżjoni tal-Assemblea Plenarja 20.2.2020 Bażi legali Artikolu 32(2) tar-Regoli ta’ Proċedura Sezzjoni kompetenti Sezzjoni għall-Unjoni Ekonomika u Monetarja u l-Koeżjoni Ekonomika u Soċjali Adottata fis-sezzjoni 24 ta’ Ġunju 2020 Adottata fil-plenarja 16.7.2020 Sessjoni plenarja Nru 553 Riżultat tal-votazzjoni (favur/kontra/astensjonijiet) 209/1/6

1. Konklużjonijiet u rakkomandazzjonijiet

1.1. Il-KESE jemmen li hemm raġunijiet imsejsin fuq il-fatti biex jiġu stabbiliti regoli uniformi fl-UE għall-ġlieda kontra t-tisħin globali, u abbażi ta’ dawn biex jinbdew diskussjonijiet internazzjonali ma’ blokok kummerċjali oħrajn.

1.2. Id-diskussjonijiet s’issa ffokaw fuq ir-regolamenti u t-taxxi ambjentali, b’mod partikolari fuq it-taxxi biex jitnaqqsu l-emissjonijiet. Il-KESE jsostni li hemm bżonn li t-tisħin globali jiġi indirizzat b’mod globali, komprensiv u simmetriku, filwaqt li jitqies il-livell tas-CO 2 fl-atmosfera.

1.3. Fil-ħidma tagħha biex tnaqqas il-karbonju, il-Kummissjoni ffokat l-attenzjoni tagħha fuq is-sistema għall-iskambju ta’ kwoti tal-emissjonijiet (Emissions Trading System — ETS). Il-KESE jqis li, fil-futur, jista’ jkun utli u meħtieġ li jitfasslu wkoll miżuri ta’ tassazzjoni ġodda li jistgħu jissupplimentaw l-ETS attwali u t-taxxi nazzjonali fuq il-karbonju sabiex jinkiseb qafas ta' politika effettiv u simmetriku biex jiġi indirizzat l-ammont dejjem jiżdied ta’ emissjonijiet ta’ CO 2 .

1.4. Il-KESE jfaħħar l-approċċ tal-Kummissjoni peress li jidher pass tajjeb sabiex jiġu stabbiliti prezzijiet tal-karbonju aktar effettivi fl-ekonomija kollha kemm hi. Għodda bħal din għandha tkun ikkoordinata ma’ strumenti addizzjonali oħrajn, inkluż approċċ ġdid għat-tassazzjoni fis-suq intern tal-UE f’qafas ta’ politika koerenti, kif ukoll ma’ għodod simili oħrajn implimentati f’ġurisdizzjonijiet oħrajn fuq livell dinji.

1.5. Il-KESE jinkoraġġixxi lill-Kummissjoni Ewropea biex twettaq inizjattivi konkreti biex jiġu stabbiliti taxxi simili fuq il-karbonju fl-Istati Membri sabiex jiġu armonizzati l-isforzi lejn tnaqqis effettiv tal-livell tas-CO 2 . Eżitu ideali għandu joħloq kundizzjonijiet uniformi fis-suq uniku tal-UE fir-rigward tal-emissjonijiet/it-tnaqqis li għandhom jiġu ntaxxati, kif ukoll il-metodi speċifiċi u r-rati ta’ tassazzjoni għal impatt ugwali fuq il-livell tas-CO 2 fl-atmosfera.

1.6. Il-KESE jemmen li anke bit-taxxi l-ġodda u l-miżuri addizzjonali li qed jiġu implimentati, it-tisħin globali x’aktarx ikompli sakemm is-CO 2 diġà emess ma jkunx jista’ jinħareġ mill-atmosfera.

1.7. Il-KESE jinkoraġġixxi l-iżvilupp, permezz ta’ investimenti ddedikati, ta’ teknoloġiji ta’ ġbir u ħżin tad-diossidu tal-karbonju (CCS) u ta’ ġbir u użu tad-diossidu tal-karbonju (CCU), kemm fil-livell tal-UE kif ukoll f’dak nazzjonali, peress li jikkontribwixxu għall-objettiv li jitnaqqas l-impatt tal-emissjonijiet tas-CO 2 u, b’mod aktar ġenerali, kemm għall-għanijiet ta’ żvilupp sostenibbli promossi min-NU kif ukoll għall-objettivi tal-Ftehim ta’ Pariġi dwar it-tibdil fil-klima.

1.8. L-Istati Membri għandhom b’mod partikolari jadottaw politika dwar it-taxxa ambjentali komprensiva u simmetrika għall-effett tas-CO 2 fuq it-tisħin globali. Hemm bżonn li jiġu introdotti taxxi b’rati kemm pożittivi, kif ukoll negattivi. Id-dħul iġġenerat mit-taxxi fuq is-CO 2 għandu jintuża biex jiffinanzja inċentivi għal tekniki ta’ tnaqqis tas-CO 2 fil-livell lokali, reġjonali u nazzjonali.

1.9. Il-KESE jiġbed l-attenzjoni għal strumenti ta’ politika oħrajn għat-tnaqqis tal-karbonju. Dawn ivarjaw minn teknoloġiji ġodda għal prattiki tal-immaniġġjar tal-art, li għandhom jiġu mħeġġa u appoġġjati kemm fil-livell tal-UE kif ukoll f’dak nazzjonali. L-ewwel u qabel kollox, il-foresti jneħħu d-diossidu tal-karbonju b’mod naturali, u s-siġar huma speċjalment tajbin biex jaħżnu l-karbonju li jitneħħa mill-atmosfera permezz tal-fotosinteżi. L-espansjoni, l-irkupru u l-immaniġġjar korrett tal-foresti jistgħu jsaħħu s-setgħa tal-fotosinteżi biex tindirizza s-CO 2 .

1.10. Filwaqt li l-bejgħ ta’ prodotti tal-foresti huwa ntaxxat bħala introjtu għas-sid, għandu jkun rikonoxxut li t-tħawwil ta’ siġar u t-tkabbir tal-foresti jnaqqsu s-CO 2 fl-atmosfera u għalhekk għandhom, f’approċċ simmetriku ta’ ntaxxar fuq it-tisħin globali, jitħeġġu permezz ta' taxxa negattiva fuq is-CO 2 . Din tkun miżura importanti biex jintlaħqu objettivi relatati mal-klima.

1.11. Il-KESE jixtieq jenfasizza l-ħtieġa li jiġu implimentati miżuri effiċjenti b’mod soċjalment aċċettabbli għal kulħadd.

2. Kummenti ġenerali

2.1. It-tisħin globali huwa ta’ tħassib għal kulħadd u l-gvernijiet qed ifittxu metodi effiċjenti biex jillimitaw iż-żieda globali fit-temperatura. Diversi fatturi jikkontribwixxu għat-tisħin globali iżda l-emissjoni tad-diossidu tal-karbonju (CO 2 ) hija ta’ importanza partikolari.

2.2. 2 huwa l-gass serra l-aktar komunement prodott mill-attivitajiet tal-bniedem, u jikkontribwixxi għal 64 % tat-tisħin globali magħmul mill-bniedem Is-COhuwa l-gass serra l-aktar komunement prodott mill-attivitajiet tal-bniedem, u jikkontribwixxi għal 64 % tat-tisħin globali magħmul mill-bniedem ( 1 ) . Il-konċentrazzjoni ta’ gass serra fl-atmosfera rat żieda sostanzjali fuq bosta għexieren ta’ snin u bħalissa hija 40 % ogħla milli kienet meta bdiet l-industrijalizzazzjoni.

2.3. It-temperatura medja tal-wiċċ tad-dinja żdiedet b’0,9 gradi Celsius mill-aħħar tas-seklu 19 ( 2 ) . Din il-bidla kienet xprunata miż-żieda fl-emissjoni fl-atmosfera ta’ diossidu tal-karbonju u emissjonijiet oħrajn magħmula mill-bniedem, li ħafna riċerkaturi jiddikjaraw li huma responsabbli għaż-żieda kumplessiva fit-temperatura globali.

2.4. L-attivitajiet tal-bniedem qed ibiddlu ċ-ċiklu tal-karbonju kemm billi jżidu aktar CO 2 fl-atmosfera, u b’hekk jinfluwenzaw il-kapaċità ta’ bjar naturali, bħall-foresti, biex ineħħu s-CO 2 mill-atmosfera, kif ukoll billi jkollhom impatt fuq l-abbiltà tal-ħamrija biex taħżen il-karbonju. L-attività ewlenija tal-bniedem li tiġġenera CO 2 hija l-kombustjoni tal-fjuwils fossili — faħam, gass naturali, u żejt — għall-enerġija u t-trasport, segwita minn ċerti proċessi industrijali u prattiki tal-użu tal-art.

2.5. Fil-preżent l-Asja hija l-akbar emittent reġjonali fid-dinja, u tirrappreżenta 53 % tal-emissjonijiet globali, biċ-Ċina responsabbli għal 10 biljun tunnellata (b’hekk taqbeż kwart tat-total globali), filwaqt li l-Amerika ta’ Fuq hija t-tieni l-akbar emittent (bi 18 % tal-emissjonijiet globali), segwita mill-qrib mill-Ewropa bi 17 % ( 3 )

2.6. L-impatt tal-emissjonijiet tas-CO 2 fuq it-temperatura tad-Dinja u fuq it-tibdil fil-klima qed isir progressivament rilevanti għall-opinjoni pubblika u s-soċjetà ċivili, kif ukoll għall-partiti politiċi kemm fil-livell Ewropew kif ukoll f’dak nazzjonali.

2.7. Il-Kummissjoni Ewropea, min-naħa tagħha, qabel ma ġiet imġiegħla tiffoka fuq l-emerġenza tal-COVID-19 fl-ewwel xhur tal-2020, għamlet l-iżvilupp ta’ inizjattivi konkreti kontra t-tibdil fil-klima bħala prijorità ewlenija fl-aġenda politika tagħha, pereżempju l-Patt Ekoloġiku ( 4 )

2.8. Il-Patt Ekoloġiku ( 5 ) huwa pedament għall-aġenda politika l-ġdida tal-Kummissjoni Ewropea. Huwa jsegwi rispons effettiv għall-isfidi ambjentali li għaddejjin bħalissa u huwa strateġija ta’ tkabbir immirat biex jinkisbu emissjonijiet ta’ gassijiet serra b’newtralità karbonika fl-UE sal-2050.

2.9. Il-Patt Ekoloġiku jkopri setturi ewlenin tal-ekonomija Ewropea, inklużi t-trasport, l-enerġija, l-agrikoltura, il-bini, u industriji speċifiċi bħall-azzar, is-siment, l-ICT, it-tessuti u l-kimiċi. Il-Kummissjoni qed taħdem fuq l-ewwel “Liġi Ewropea dwar il-Klima” u fuq strateġiji u investimenti addizzjonali speċifiċi biex tiffavorixxi tkabbir ekonomiku ekoloġiku. Il-Fond għal Tranżizzjoni Ġusta huwa importanti iżda jista’ jkollu bżonn aktar riżorsi ( 6 )

3. Strumenti ta’ politika possibbli li għandhom jintużaw għat-tnaqqis tas-CO2 (7)

3.1. Ħafna attivitajiet jistgħu jikkawżaw tniġġis li jaffettwa atturi oħra fl-ekonomija, effetti li forsi ma jitqiesux meta tittieħed id-deċiżjoni biex jitwettqu dawn l-istess attivitajiet. Għalhekk attività titwettaq mingħajr ma jitqiesu l-esternalitajiet li toħloq. Fi kliem ieħor, mingħajr ma titqies l-ispiża soċjali vera tal-attività. Huwa importanti li tiġi inkluża l-ispiża soċjali tat-tniġġis meta jittieħdu d-deċiżjonijiet. Dan jista’ jsir billi tiġi imposta taxxa fuq l-attività. L-esternalità mbagħad ser tkun internalizzata fid-deċiżjoni u t-tniġġis jitnaqqas skont l-ispejjeż li joħloq.

3.2. Madankollu, attività tista’ toħloq ukoll tnaqqis fil-livelli ġenerali tat-tniġġis, u b’hekk toħloq esternalità pożittiva. Tali attivitajiet għandhom jiġu inċentivatisabiex jiżdiedu sal-punt li l-benefiċċji jiġu kkumpensati b’mod sħiħ. Dan jista’ jsir billi jiġu imposti sussidju jew taxxa negattiva.

3.3. 2 għandu kamp ta’ applikazzjoni globali, il-prezz għat-tniġġis għandu jkun l-istess kullimkien għal impatti negattivi ekwivalenti. Huwa biss wara dan li t-taxxa għandha tkun imposta b’mod kosteffiċjenti. Għalhekk hemm il-ħtieġa ta’ approċċ globali Minħabba li l-impatt tal-emissjonijiet tas-COgħandu kamp ta’ applikazzjoni globali, il-prezz għat-tniġġis għandu jkun l-istess kullimkien għal impatti negattivi ekwivalenti. Huwa biss wara dan li t-taxxa għandha tkun imposta b’mod kosteffiċjenti. Għalhekk hemm il-ħtieġa ta’ approċċ globali ( 8 )

3.4. Madankollu huwa diffiċli li tivvaluta eżattament kemm CO 2 toħloq kull attività u m’hemm l-ebda suq dinji fejn tista’ tiġi imposta taxxa uniformi fuq attivitajiet li jipproduċu CO 2 . Il-pajjiżi kellhom għalhekk jirrikorru għal miżuri frammentati. Huwa importanti li l-miżuri meħuda jitwessgħu għal reġjuni usa’ u għal attivitajiet li jniġġsu aktar.

3.5. Il-KESE jemmen li hemm raġunijiet imsejsa fuq il-fatti biex jiġu stabbiliti regoli uniformi fl-UE u abbażi ta’ dawn biex jinbdew diskussjonijiet internazzjonali ma’ blokok kummerċjali oħrajn.

3.6. L-użu tal-permessi tal-kummerċ fl-UE u bnadi oħrajn huwa metodu biex tiġi indirizzata l-ħtieġa li jiġi impost prezz uniformi għal kull tunnellata emessa ta’ CO 2 .

3.7. Madankollu, id-diskussjonijiet s’issa ffokaw fuq ir-regolamenti u t-taxxi ambjentali, b’mod partikolari fuq it-taxxi biex jitnaqqsu l-emissjonijiet. Il-KESE jsostni li hemm bżonn li jiġi indirizzat it-tisħin globali b’mod komprensiv u simmetriku, filwaqt li jitqies il-livell eżistenti tas-CO 2 fl-atmosfera.

3.8. Billi t-tnaqqis tal-livell tas-CO 2 fl-atmosfera jikkumbatti t-tisħin globali, huwa daqstant ta’ benefiċċju li jitnaqqsu l-emissjonijiet tas-CO 2 b’ċertu ammont jew li jitneħħa dak l-istess ammont ta’ CO 2 mill-atmosfera. Għalhekk, iż-żieda jew it-tnaqqis tal-livell għandhom jiġu ttrattati b’mod simmetriku. Dan ifisser li l-attivitajiet li jżiedu s-CO 2 fl-atmosfera (it-tniġġis) għandhom jiffaċċjaw spiża żejda (taxxa) filwaqt li l-attivitajiet li jnaqqsu l-livell tas-CO 2 għandhom jingħataw sussidju (taxxa negattiva).

3.9. Madankollu, l-enfasi s’issa kważi esklussivament kienet fuq il-prevenzjoni ta’ aktar emissjonijiet. Anke bit-taxxi l-ġodda u l-miżuri addizzjonali li qed jiġu implimentati, it-tisħin globali x’aktarx ikompli sakemm is-CO 2 diġà emess ikun jista’ jinħareġ mill-atmosfera. Il-KESE għalhekk jemmen li l-Istati Membri għandhom jintroduċu miżuri simmetriċi.

3.10. 2 fl-atmosfera huwa li jħallu impatt fuq l-imġiba, kif ukoll biex tiġi internalizzata l-esternalità tat-tisħin globali. Madankollu, it-taxxa/is-sussidju se jkollhom impatt fuq l-opportunitajiet ta’ produzzjoni u impjiegi fis-setturi kollha tal-ekonomija. A priori, mhuwiex ovvju li r-rata ta’ taxxa pożittiva u dik negattiva għandhom ikunu indaqs L-iskop ta’ taxxa fuq l-emissjonijiet tal-karbonju u ta’ taxxa negattiva fuq it-tnaqqis ta’ COfl-atmosfera huwa li jħallu impatt fuq l-imġiba, kif ukoll biex tiġi internalizzata l-esternalità tat-tisħin globali. Madankollu, it-taxxa/is-sussidju se jkollhom impatt fuq l-opportunitajiet ta’ produzzjoni u impjiegi fis-setturi kollha tal-ekonomija. A priori, mhuwiex ovvju li r-rata ta’ taxxa pożittiva u dik negattiva għandhom ikunu indaqs ( 9 )

3.11. Huwa tal-akbar importanza li jiġu allinjati l-inċentivi differenti biex jistimulaw l-investiment sostenibbli, dment li jiġu kkunsidrati l-esternalitajiet pożittivi assoċjati. Metodoloġija armonizzata għall-indiċijiet tal-livelli baxxi ta’ emissjonijiet tal-karbonju għandha sservi bħala gwida għall-kalkolu ta’ impatti oħrajn.

3.12. Sabiex it-tranżizzjoni għal ekonomija ħielsa mill-karbonju ssir aktar ekonomikament b’saħħitha u politikament aktar kredibbli, għandha tittieħed azzjoni mill-aktar fis possibbli biex jitnaqqsu s-sussidji diretti u indiretti għas-settur tal-fjuwils fossili, li huwa responsabbli għal spejjeż ambjentali kbar.

3.13. Peress li l-ħtieġa finanzjarja tal-Patt Ekoloġiku Ewropew hija enormi u r-riżorsi baġitarji komuni tal-UE huma pjuttost limitati, ir-rwol tas-settur privat huwa sostanzjali. Ftehim dwar il-qafas finanzjarju pluriennali għandu jqis dan. Madankollu, it-taxxi fuq is-CO 2 primarjament qegħdin hemm bħala riżultat tal-ħtieġa li tinbidel l-imġiba tal-unitajiet domestiċi, tad-ditti u tal-entitajiet pubbliċi u mhux bħala sors ta’ dħul. Il-KESE jixtieq jenfasizza l-ħtieġa li jiġu implimentati miżuri effiċjenti b’mod soċjalment aċċettabbli għal kulħadd.

4. Sistema għall-iskambju ta’ kwoti tal-emissjonijiet

4.1. 2 hija s-sistema Ewropea għall-iskambju ta’ kwoti tal-emissjonijiet (ETS) Strument ta’ politika possibbli biex jitnaqqsu l-emissjonijiet tas-COhija s-sistema Ewropea għall-iskambju ta’ kwoti tal-emissjonijiet (ETS) ( 10 ) . Din hija bbażata fuq il-prinċipju ta’ “limitu u skambju”. Skont tali prinċipju, huwa stabbilit limitu fuq l-ammont kumplessiv ta’ ċerti gassijiet serra li jistgħu jiġu emessi minn installazzjonijiet soġġetti għas-sistema. Il-limitu jitnaqqas fuq perjodu ta’ żmien, li jwassal biex l-emissjonijiet totali jiġu mġiegħla jonqsu. Sal-limitu massimu, il-kumpaniji soġġetti għas-sistema jirċievu jew jixtru kwoti tal-emissjonijiet, li huma negozjabbli skont il-bżonn ( 11 )

4.2. Il-Patt Ekoloġiku Ewropew — COM (2019) 640 — sabiex jitnaqqsu l-emissjonijiet ta’ gassijiet serra, il-Kummissjoni se tirrevedi bosta strumenti ta’ politika relatati mal-klima rilevanti sa Ġunju 2021 Skont il-Komunikazzjoni dwar— COM (2019) 640 — sabiex jitnaqqsu l-emissjonijiet ta’ gassijiet serra, il-Kummissjoni se tirrevedi bosta strumenti ta’ politika relatati mal-klima rilevanti sa Ġunju 2021 ( 12 ) . Fosthom se jkun hemm l-ETS attwali, inkluża l-estensjoni possibbli tas-sistema fis-seħħ għal setturi ġodda, kif ukoll interventi addizzjonali rigward: i) il-miri tal-Istati Membri biex inaqqsu l-emissjonijiet fis-setturi barra mill-ETS; ii) ir-regolament dwar l-użu tal-art, il-bidla fl-użu tal-art u l-forestrija.

4.3. Il-KESE jfaħħar l-approċċ tal-Kummissjoni, peress li jidher pass tajjeb sabiex jiġu stabbiliti prezzijiet tal-karbonju aktar effettivi fl-ekonomija kollha kemm hi. Tali għodda għandha tkun ikkoordinata ma’ strumenti addizzjonali oħrajn, inkluż approċċ ġdid għat-tassazzjoni fis-suq intern tal-UE f’qafas ta’ politika koerenti, kif ukoll ma’ għodod simili oħrajn implimentati f’ġurisdizzjonijiet oħrajn fuq livell dinji.

4.4. Minn perspettiva internazzjonali, l-għadd ta’ sistemi għall-iskambju ta’ kwoti tal-emissjonijiet madwar id-dinja żdied. Minbarra s-sistema tal-UE għall-iskambju ta’ kwoti tal-emissjonijiet (EU ETS), sistemi nazzjonali jew sottonazzjonali diġà qegħdin joperaw jew qegħdin jiġu żviluppati fil-Kanada, iċ-Ċina, il-Ġappun, New Zealand, il-Korea t’Isfel, l-Iżvizzera u l-Istati Uniti.

4.5. Il-KESE jilqa’ l-inizjattivi reġjonali li qed jaħdmu favur tnaqqis sostanzjali tas-CO 2 , bħala passi meħtieġa sabiex ikun jista’ jlaħħaq b’mod effettiv mat-tibdil fil-klima kkawżat mill-emissjonijiet tas-CO 2 . F’dan ir-rigward, il-KESE jinkoraġġixxi lill-Kummissjoni Ewropea tkompli u ttejjeb l-isforz tagħha biex tagħmel l-Ewropa reġjun ewlieni f’dan il-qasam.

5. It-taxxa fuq l-emissjonijiet tal-karbonju

5.1. Strument politiku ieħor possibbli huma t-taxxi fuq il-karbonju. Dawn inaqqsu l-emissjonijiet prinċipalment b’żewġ modi: i) iżidu l-ispiża tal-fjuwils u l-elettriku bbażati fuq il-karbonju; ii) o b'konsegwenza, jimmotivaw lill-kumpaniji biex jaqilbu għal enerġija nadifa, bħal, pereżempju, l-enerġija idroelettrika, solari, jew mir-riħ.

5.2. ir-responsabbiltà ambjentali f’dak li għandu x’jaqsam mal-prevenzjoni u r-rimedju għal danni ambjentali ( 14 ). It-taxxi fuq il-karbonju, jekk imfassla b’mod korrett, huma konsistenti mal-prinċipju ta’ “min iniġġes iħallas”, li skonthom min iniġġes għandu jħallas l-ispejjeż tal-miżuri biex jitnaqqas it-tniġġis f’konformità ma' kemm issir ħsara lis-soċjetà, kif iddikjarat fid-Dikjarazzjoni ta’ Rio tan-NU ( 13 ) (1992) u fid-Direttiva 2004/35/KE dwar

5.3. 2 . Koordinazzjoni tal-isforz fil-livell globali hija tal-akbar importanza, kif spjegat kif xieraq mill-FMI Fil-ħidma tagħha ta’ tnaqqis tal-karbonju l-Kummissjoni ffokat l-attenzjoni tagħha fuq l-ETS. Il-KESE jqis li, fil-futur, jista’ jkun utli u meħtieġ li jitfasslu wkoll miżuri ta’ tassazzjoni ġodda li jistgħu jissupplimentaw l-ETS attwali u t-taxxi nazzjonali fuq il-karbonju sabiex jinkiseb qafas ta' politika effettiv u simmetriku biex jiġi indirizzat l-ammont dejjem jiżdied ta’ emissjonijiet ta’ CO. Koordinazzjoni tal-isforz fil-livell globali hija tal-akbar importanza, kif spjegat kif xieraq mill-FMI ( 15 )

5.4. Fl-Ewropa, għadd ta’ pajjiżi imponew taxxi fuq l-enerġija, jew taxxi fuq l-enerġija bbażati parzjalment fuq il-kontenut tal-karbonju. Dawn jinkludu l-Iżvezja, id-Danimarka, il-Finlandja, in-Netherlands, in-Norveġja, is-Slovenja, l-Iżvizzera u r-Renju Unit ( 16 )

5.5. L-Iżvezja tiġbor l-ogħla rata tat-taxxa fuq il-karbonju b’EUR 112,08 għal kull tunnellata ta’ emissjonijiet tal-karbonju, b’riżultat ta’ tnaqqas fl-emissjonijiet tagħha bi 23 % fl-aħħar 25 sena. It-taxxa Żvediża fuq il-karbonju ġiet introdotta fl-1991 b'rata li tikkorrispondi għal SEK 250 (EUR 23) għal kull tunnellata ta’ diossidu tal-karbonju fossili emess, u żdiedet gradwalment għal SEK 1 190 (EUR 110) fl-2020; hija tibqa’ l-pedament tal-politika Żvediża dwar il-klima ( 17 )

5.6. It-taxxa Żvediża fuq il-karbonju pprovdiet inċentivi biex jitnaqqas il-konsum tal-enerġija, tittejjeb l-effiċjenza fl-enerġija u jiżdied l-użu ta’ sorsi alternattivi ta’ enerġija rinnovabbli. Biż-żieda gradwali fil-livell tat-taxxa, il-partijiet interessati ngħataw iż-żmien biex jadattaw, u jtejbu l-aċċettazzjoni politika taż-żidiet fit-taxxa maż-żmien.

5.7. B’mod ġenerali, l-esperjenza Żvediża turi li huwa possibbli li jitnaqqsu l-emissjonijiet, anke jekk din teħtieġ trasformazzjoni sostanzjali tal-ekonomija. Bejn l-1990 u l-2017, il-PDG żdied bi 78 %, filwaqt li l-emissjonijiet domestiċi ta’ gassijiet serra naqsu b’26 % fl-istess medda ta’ żmien, u b'hekk l-Iżvezja tinsab fit-tmien post fl-Indiċi Globali Kompetittiv.

5.8. Fl-1990, il-Finlandja kienet l-ewwel pajjiż fid-dinja li introduċiet taxxa fuq il-karbonju. It-taxxa kienet oriġinarjament ibbażata biss fuq il-kontenut tal-karbonju b’rabta mal-ġenerazzjoni tas-sħana u l-elettriku. Din ġiet estiża biex tintaxxa kemm il-karbonju kif ukoll l-enerġija u tinkludi wkoll il-fjuwils għat-trasport.

5.9. Fl-1992, id-Danimarka introduċiet taxxa fuq il-karbonju li kienet tkopri l-konsum kollu ta’ fjuwils fossili (gass naturali, żejt mhux raffinat u faħam). Fin-Norveġja, sa 55 % tal-emissjonijiet kollha huma koperti mit-taxxa fuq il-karbonju; l-emissjonijiet li jifdal huma koperti mis-sistema domestika għall-iskambju ta' kwoti tal-emissjonijiet ( 18 )

5.10. Il-KESE jinkoraġġixxi lill-Kummissjoni Ewropea biex twettaq inizjattivi konkreti biex jiġu stabbiliti taxxi fuq il-karbonju simili fl-Istati Membri sabiex jiġu armonizzati l-isforzi lejn tnaqqis effettiv tal-livell tas-CO 2 . Eżitu ideali għandu joħloq kundizzjonijiet uniformi fis-suq uniku tal-UE fir-rigward tal-emissjonijiet/it-tnaqqis li għandhom jiġu ntaxxati, kif ukoll il-metodi speċifiċi u r-rati ta’ tassazzjoni għal impatt ugwali fuq il-livell tas-CO2 fl-atmosfera. Tali eżitu jista’, madankollu, jieħu ż-żmien, minħabba l-ħtiġijiet speċifiċi għall-pajjiż.

5.11. L-adozzjoni ta’ taxxi fuq is-CO 2 simili fost l-Istati Membri għandha tintuża biex tinfluwenza lill-imsieħba kummerċjali biex jieħdu passi simili, u b’hekk testendi l-isforzi fuq livell globali u tillimita l-impatt fuq il-kompetittività Ewropea. Hija meħtieġa soluzzjoni globali biex jiġu evitati regoli kompensatorji kkumplikati.

5.12. Barra minn hekk, jekk imfassla b’mod korrett, it-taxxi jistgħu jikkontribwixxu għat-tkabbir ekonomiku billi jiġġeneraw, fost oħrajn, investimenti produttivi f’teknoloġiji ġodda. Dan huwa partikolarment il-każ għall-iżvilupp ta’ teknoloġiji biex inaqqsu l-livelli eżistenti ta’ CO 2 fl-atmosfera.

6. Teknoloġiji għall-ġbir u l-ħżin tad-diossidu tal-karbonju u għall-ġbir u l-użu tad-diossidu tal-karbonju

6.1. Madankollu strument ieħor ta’ politika possibbli huwa l-użu ta’ tekniki li jnaqqsu l-livelli eżistenti ta’ CO 2 fl-atmosfera. Tali tekniki x’aktarx ikunu meħtieġa flimkien mat-taxxi tal-ETS u tas-CO 2 . Huwa meħtieġ approċċ simmetriku. Attivitajiet li jnaqqsu l-livell tas-CO 2 li diġà hemm fl-atmosfera huma ta’ benefiċċju sabiex jiġi limitat it-tisħin globali bħat-tnaqqis ta’ attivitajiet li jarmu s-CO 2 .

6.2. 2 huma t-teknoloġija għall-ġbir u l-ħżin tad-diossidu tal-karbonju ( carbon capture and storage — CCS) u għall-ġbir u l-użu tad-diossidu tal-karbonju (carbon capture and utilisation — CCU) 2 mill-atmosfera, jikkompressawh u jittrasportawh f’post tal-ħżin. It-teknoloġiji għandhom potenzjal sinifikanti biex jimmitigaw it-tibdil fil-klima Iż-żewġ teknoloġiji ewlenin immirati lejn it-tnaqqis tal-livelli tas-COhuma t-teknoloġija għall-ġbir u l-ħżin tad-diossidu tal-karbonju ( carbon capture and storage — CCS) u għall-ġbir u l-użu tad-diossidu tal-karbonju (carbon capture and utilisation — CCU) ( 19 ) . Iż-żewġ teknoloġiji jiġbdu s-COmill-atmosfera, jikkompressawh u jittrasportawh f’post tal-ħżin. It-teknoloġiji għandhom potenzjal sinifikanti biex jimmitigaw it-tibdil fil-klima ( 20 ) . Hemm ukoll teknoloġiji oħra u aktar huma mistennija li jiġu żviluppati fil-futur qrib.

6.3. Id-differenza bejn is-CCS u s-CCU tinsab fid-destinazzjoni finali tas-CO 2 maqbud. Fis-CCS, is-CO 2 maqbud huwa trasferit lejn sit adattat għall-ħżin fit-tul, filwaqt li fis-CCU s-CO 2 maqbud jiġi trasformat fi prodotti kummerċjali.

6.4. Is-CCU tirreferi għall-ġbir u l-użu tas-CO 2 bħala materja prima fil-produzzjoni ta’ minerali, elementi kostitwenti kimiċi, fjuwils sintetiċi u materjali tal-bini. Tista’ tintuża biex tillimita l-emissjonijiet ta’ CO 2 billi tirriċikla s-CO 2 fi prodotti, taqbad b’mod permanenti s-CO 2 f’materjali tal-bini bħall-konkrit, kif ukoll tirriċikla mill-ġdid is-CO 2 bi ġbid dirett tal-arja. Tista’ toffri wkoll għażliet ta’ ħżin tal-elettriku permezz tal-produzzjoni ta’ metan sintetiku.

6.5. L-UE waqqfet qafas regolatorju biex tikkummerċjalizza u tissussidja din it-teknoloġija ġdida, minkejja li l-ispejjeż tal-ġbir u l-ħżin għadhom fattur negattiv sinifikanti. Bħalissa, il-komponent tal-ġbid huwa l-aktar parti għalja tal-proċess.

6.6. Illum, l-akbar faċilitajiet tas-CCS u s-CCU jinsabu fl-Istati Uniti.

6.7. 2 fis-sena mill-produzzjoni tal-gass naturali f’bosta faċilitajiet iddedikati ġew miġbuda u maħżuna f’siti xierqa, u b’hekk ġiet stabbilita bħala l-aktar esperjenza Ewropea ta’ suċċess fl-użu tas-CCS sal-lum. Fis-snin reċenti, forom addizzjonali oħrajn ta’ teknoloġija tas-CCS u s-CCU ġew żviluppati fl-Iżvezja, fin-Netherlands, fil-Belġju, fi Franza, u fl-Irlanda Fl-Ewropa, in-Norveġja ilha mill-1996 tuża tekniki tas-CCS u s-CCU ( 21 ) . Miljuni ta’ tunnellati ta’ COfis-sena mill-produzzjoni tal-gass naturali f’bosta faċilitajiet iddedikati ġew miġbuda u maħżuna f’siti xierqa, u b’hekk ġiet stabbilita bħala l-aktar esperjenza Ewropea ta’ suċċess fl-użu tas-CCS sal-lum. Fis-snin reċenti, forom addizzjonali oħrajn ta’ teknoloġija tas-CCS u s-CCU ġew żviluppati fl-Iżvezja, fin-Netherlands, fil-Belġju, fi Franza, u fl-Irlanda ( 22 )

6.8. Il-KESE jinkoraġġixxi l-iżvilupp, permezz ta’ investimenti ddedikati, ta’ teknoloġiji tas-CCS u s-CCU, kemm fil-livell tal-UE kif ukoll f’dak nazzjonali, peress li jikkontribwixxu għall-objettiv li jitnaqqas l-impatt tal-emissjonijiet tas-CO 2 u, b’mod aktar ġenerali, kemm għall-għanijiet ta’ żvilupp sostenibbli promossi min-NU kif ukoll għall-objettivi tal-Ftehim ta’ Pariġi dwar it-tibdil fil-klima.

6.9. Jekk it-tisħin globali għandu jitnaqqas b’mod effiċjenti u kosteffikaċi, hemm bżonn li jiġu promossi t-teknoloġiji tas-CCS u s-CCU ( 23 ) . B’mod partikolari, il-baġits nazzjonali għandhom ikollhom rwol kruċjali lejn użu mtejjeb ta’ tali teknoloġiji, li jippromovu investimenti pubbliċi kif ukoll inċentivi fiskali. F’dan ir-rigward, il-Kummissjoni Ewropea qed tikkunsidra tirrevedi l-linji gwida rilevanti dwar l-għajnuna mill-Istat inklużi l-linji gwida dwar l-ambjent u l-enerġija, li se jiġu emendati sal-2021 sabiex tkun tista’ tagħti aktar flessibbiltà lill-Istati Membri.

6.10. L-Istati Membri għandhom b’mod partikolari jadottaw politika dwar intaxxar ambjentali komprensiva u simmetrika għall-effett tas-CO 2 fuq it-tisħin globali. Hemm bżonn li jiġu introdotti taxxi b’rati kemm pożittivi, kif ukoll negattivi. Id-dħul iġġenerat mit-taxxi fuq is-CO 2 jista’ preferibbilment jintuża biex jiffinanzja inċentivi għal tekniki ta’ tnaqqis tas-CO 2 .

6.11. Il-fondi Ewropej iddedikati għar-riċerka fil-qasam tas-CCS u s-CCU jistgħu jiġu msaħħa finanzjarjament u mmirati strateġikament biex jagħtu riżultati aħjar u konkreti f’termini ta’ kapaċità ta’ ġbid u alternattivi ta’ ħżin tas-CO 2 .

7. Għodod addizzjonali biex jitnaqqsu l-emissjonijiet

7.1. Fl-aħħar nett, il-KESE jiġbed l-attenzjoni għal strumenti ta’ politika oħrajn għat-tnaqqis tal-karbonju. Dawn ivarjaw minn teknoloġiji ġodda għal prattiki tal-immaniġġjar tal-art, li għandhom jiġu mħeġġa u appoġġjati kemm fil-livell tal-UE kif ukoll f’dak nazzjonali. L-ewwel u qabel kollox, il-foresti jneħħu d-diossidu tal-karbonju b’mod naturali, u s-siġar huma speċjalment tajbin biex jaħżnu l-karbonju li jitneħħa mill-atmosfera permezz tal-fotosinteżi. L-espansjoni, l-irkupru u l-immaniġġjar korrett tal-foresti jistgħu jsaħħu s-setgħa tal-fotosinteżi biex tindirizza s-CO 2 .

7.2. Filwaqt li l-bejgħ ta’ prodotti tal-foresti huwa ntaxxat bħala dħul għas-sid, għandu jkun rikonoxxut li t-tħawwil ta’ siġar u t-tkabbir tal-foresti jnaqqsu s-CO 2 fl-atmosfera u għalhekk għandhom, f’approċċ simmetriku ta’ ntaxxar fuq it-tisħin globali, jitħeġġu permezz ta' taxxa negattiva fuq is-CO 2 . Din tkun miżura importanti biex jintlaħqu objettivi relatati mal-klima.

7.3. Barra minn hekk, il-ħamrija taħżen il-karbonju b’mod naturali. L-aħħar PAK introduċiet xi miżuri favur l-ambjent li għandhom l-għan li jżidu l-kontribut tal-agrikoltura Ewropea għat-tkabbir ekoloġiku fl-Ewropa. Miżuri bħal dawn għandhom jiġu mħeġġa sa fejn ikunu kompatibbli mal-ħtieġa dejjem tiżdied tal-produzzjoni tal-ikel u t-twettiq tal-objettivi ambjentali. L-ekonomija ċirkolari tista’ wkoll tinvolvi żieda fil-possibbiltajiet biex jinkisbu l-objettivi ambjentali u klimatiċi.

Brussell, is-16 ta’ Lulju 2020. Luca JAHIER Il-President tal-Kumitat Ekonomiku u Soċjali Ewropew

(1) Il-kawżi tat-tibdil fil-klima, il-Kummissjoni Ewropea (l-Enerġija, it-Tibdil fil-Klima, l-Ambjent) – https://ec.europa.eu/clima/change/causes_mt

(2) Global Climate Change (Tibdil fil-Klima Globali), NASA – https://climate.nasa.gov/evidence/

(3) Global Carbon Project, CO2 emissions (Proġett Globali dwar il-Karbonju, emissjonijiet tas-CO2) – http://www.globalcarbonatlas.org/en/CO2-emissions

(4) Ara l-Komunikazzjoni tal-KE Patt Ekoloġiku Ewropew – Nirsistu biex inkunu l-ewwel kontinent newtrali għall-klima.

(5) Jekk jogħġbok ara l-Opinjoni tal-KESE dwar Pjan ta’ Investiment tal-Patt Ekoloġiku Ewropew (għadha għaddejja) u l-Opinjoni tal-KESE (ĠU C 282, 20.8.2019, p. 51).

(6) Jekk jogħġbok ara l-Opinjoni tal-KESE Il-Fond għal Tranżizzjoni Ġusta u l-emendi għar-Regolament dwar Dispożizzjonijiet Komuni (ĠU C 311, 18.9.2020, p. 55).

(7) Jekk jogħġbok ara l-Emissions Gap Report 2019 (Rapport tal-2019 dwar id-Distakk fl-Emissjonijiet) tal-UNEP rigward l-isforzi globali.

(8) Jekk ma tinstabx soluzzjoni verament globali, il-kwistjoni ta’ kif jiġu ttrattati prodotti minn pajjiżi terzi ssir problema u jkun hemm bżonn li jiġi applikat mekkaniżmu ta’ aġġustament tat-taxxa fuq il-fruntiera, bil-konsegwenzi li dan iġib miegħu.

(9) Jista’ jiġi argumentat li s-sussidju għal kull tunnellata ta’ tnaqqis ta’ CO2 għandu jkun ogħla mir-rata tat-taxxa fuq l-emissjonijiet ta’ CO2 peress li l-effett fuq l-impjieg minn produzzjoni mnaqqsa ta’ attivitajiet li jarmu s-CO2 x’aktarx jikkawża xi qgħad persistenti. Barra minn hekk, probabbilment, huwa aktar faċli li jinkiseb appoġġ pubbliku għal bidla strutturali fl-ekonomija li twassal għall-iżvilupp ta’ teknoloġija ġdida minflok ma jitnaqqsu l-metodi ta’ produzzjoni eżistenti.

(10) Jekk jogħġbok ara l-Opinjoni tal-KESE dwar Reviżjoni tal-iskema tal-UE għan-negozjar tal-emissjonijiet (ĠU C 71, 24.2.2016, p. 57).

(11) L-ETS u l-ipprezzar tal-permessi qajmu ħafna dibattiti. L-għadd ta’ permessi u ċ-ċiklu tan-negozju ekonomiku għandhom tendenza li jinfluwenzaw b’mod qawwi l-prezz tal-permessi. Is-sitwazzjoni ekonomika attwali, fid-dawl tal-kriżi tal-COVID-19, x’aktarx twassal ukoll biex jerġa’ jkun hemm diskussjonijiet dwar l-ETS.

(12) Jekk jogħġbok ara l-Opinjoni tal-KESE Pjan ta’ Investiment tal-Patt Ekoloġiku Ewropew (ĠU C 311, 18.9.2020, p. 63).

(13) Ara r-Rapport tal-Konferenza tan-Nazzjonijiet Uniti dwar l-Ambjent u l-Iżvilupp.

(14) ĠU L 143, 30.4.2004, p. 56.

(15) Monitoraġġ Fiskali tal-FMI, How to Mitigate Climate Change (Kif ħandu Jiġi Mmitigat it-Tibdil fil-Klima), 2019. F'paġna IX tad-dokument jiġi enfasizzat li għodod ta’ politika differenti għandhom il-vantaġġi u l-iżvantaġġi tagħhom, iżda l-kriżi klimatika hija urġenti u eżistenzjali, u l-partijiet interessati ewlenin jintalbu jużaw il-miżuri ta’ politika xierqa kollha. Il-ministri tal-Finanzi jistgħu jaffrontaw din il-kriżi billi jintaxxaw l-emissjonijiet tal-karbonju jew politiki simili, jagħmlu l-mitigazzjoni tat-tibdil fil-klima aktar aċċettabbli permezz ta’ miżuri komplementari tat-taxxa jew tan-nefqa, billi jiżguraw baġitjar adegwat għal investiment f’teknoloġija nadifa, u jikkoordinaw strateġiji fuq livell internazzjonali.

(16) L-introduzzjoni jew iż-żieda fit-taxxi tal-emissjonijiet tal-karbonju spiss jinvolvu kompromessi diffiċli. It-taxxi jiskattaw il-ħtieġa għal riforma fit-tekniki ta’ produzzjoni u mezzi ta’ trasport. Dan jista’ jwassal għal qgħad f’xi setturi u l-ħtieġa għal tranżizzjoni lejn tipi oħra ta’ xogħol. Għal dawk affettwati, l-ispejjeż soċjali jistgħu jkunu għoljin. Il-pajjiżi għandhom possibbiltajiet differenti meta jiġu biex jipprovdu protezzjoni soċjali u dan jeħtieġ li jitqies sabiex kwalunkwe implimentazzjoni tkun soċjalment aċċettabbli.

(17) It-taxxa tal-Iżvezja fuq il-karbonju, Uffiċċji tal-Gvern tal-Iżvezja — https://www.government.se/government-policy/taxes-and-tariffs/swedens-carbon-tax/

(18) Putting a Price on Carbon with a Tax (Nipprezzaw il-karbonju permezz ta’ taxxa), Grupp tal-Bank Dinji – https://www.worldbank.org/content/dam/Worldbank/document/SDN/ background-note_carbon-tax.pdf

(19) Il-potenzjal għal CCS u CCU fl-Ewropa, il-Kummissjoni Ewropea https://ec.europa.eu/info/sites/info/files/iogp_-_report_-_ccs_ccu.pdf

(20) Jekk jogħġbok ara l-Opinjoni tal-KESE (ĠU C 341, 21.11.2013, p. 82).

(21) CCS, Norwegian Petroleum – https://www.norskpetroleum.no/en/environment-and-technology/carbon-capture-and-storage/

(22) How European CO2 Transport and Storage Infrastructure can enable an Innovative Industrial Transition (Kif l-Infrastruttura Ewropea tat-Trasport u l-Ħżin tas-CO2 tista’ tippermetti Tranżizzjoni Industrijali Innovattiva), il-Parlament Ewropew – https://zeroemissionsplatform.eu/wp-content/uploads/ZEP-Conference-Presentations.pdf

(23) Fl-2020, kumitat governattiv Żvediż ikkonkluda li l-Iżvezja tista’ tikseb eżitu ta’ newtralità karbonika sal-2045, jekk id-dħul mit-taxxi tas-CO2 jintuża biex jissussidja t-tneħħija tas-CO2 fl-atmosfera. Ir-rati ta’ taxxa pożittivi u negattivi għandhom ikunu indaqs. Ara SOU 2020:4, Swedish government public investigations (Investigazzjonijiet pubbliċi mill-Gvern Żvediż).

(24) Dan ġie enfasizzat fil-pubblikazzjoni Public Procurement for a Circular Economy (Akkwist Pubbliku għal Ekonomija Ċirkolari) tal-Kummissjoni Ewropea, Ottubru 2017, https://ec.europa.eu/environment/gpp/circular_procurement_en.htm. Il-Bank Dinji enfasizza wkoll ir-rwol tar-regoli tal-akkwist pubbliku fl-akkwist tiegħu stess; https://www.worldbank.org/en/about/corporate-procurement/vendors

(25) ĠU L 94, 28.3.2014, p. 65.

(26) ĠU L 94, 28.3.2014, p. 243.

(27) ĠU L 94, 28.3.2014, p. 1.